Ixef wis ukuz: Tasleḍt tasentalant n wungal Tirga n wul d asirem, ur yessin d acu d iḥulfan d wurfann tlemẓit-nni yeǧǧa deffir-s, itettu lmelḥ d uɣrum deg tuqqna n wallen acku seg tazwara nniya-ines texṣer ur teṣfi ara, ɣef way-a ilaq seg tazwara taqcict ad ttẓer anda ara tsers idarren-is mačči akk medden nettat yettwali-tt d asirem acku mačči d yiwet n teḥkayt neɣ d snat i d-iḍerrun am umedya-a nettwali nessel, yal ass ama deg tuddarnneɣ neɣ deg yigmamen i yaɣ-d-iqerrben, ula deg yiɣmisen aɣbela-agi ur tɣummen ara, zgan ttaken-d isallen yecban widi akken ad d-ssakin tilmeẓyin uqbel ad ifat lḥal, acku tikellax d truẓi n wul s ikiddiben d laḥram meqqren acku ass-a fell-ak azekka ɣef weltma-k, anda i d-yefka umaru amedya ɣef wanect-a mi d-isekcem ullis daxel n wullis mi-d-yeḥka tadyant n teqcict-nni d-iruḥen ad ttcetki ɣef win iyas-ikellxen yewwi ayen yewwi iruḥ, tura tendem tuki-d maca ifat lḥal, akken qqaren seg laman i d-yekka lxuf  yessa-yas-d kullec d laḥrir yeḍfer deg-s armi teqbel teḥseb-it d argaz-is d afus-is ayeffus, maca d tikellax n wawal armi yeqḍa leṣlaḥ-is iwwet iɛedda, d wigi d imdanen teǧǧa talsa.